વાત બસ આટલી કે કવિ કોઈક જૂદા જ હેતુ થી ‘અહીં’ આવ્યા હતા અને એમની સાથે એક પ્રકારની છેતરપિંડી થઈ છે અને આ વાત એ ‘આપણને ‘ કહેવા માંગે છે અને આ વાત આપણે આસાનીથી માનીશું નહીં એટલે સોગંધનામુ કરીને કહેવા માંગે છે. આ હલફનામા – એફીડેવીટ પણ એક અજબ પ્રક્રિયા છે જેમાં ; તમારી પાસે તમારી વાત સાબિત કરવાના દસ્તાવેજી આધાર – પુરાવા ન હોય એ સંજોગોમાં, સરકારશ્રીએ નીમેલા ‘ સત્યવાદી રાજા હરિશ્ચંદ્ર તુલ્ય ‘ એક અધિકારી સમક્ષ તમારે તે પૂરવાર કરવા નિવેદન કરવાનું હોય છે અને તમે એ વાત ‘ સોગંધપૂર્વક ‘ એટલે કે ‘ હલફ ઉઠાકર ‘ કહી હોવાથી બધા વહેવારિક હેતુઓ માટે એને આધિકારિક માનવામાં આવે છે !